钦定古今图书集成/明伦汇编/闺媛典/第081卷 > 刘梓妻丘氏
## 钦定古今图书集成/明伦汇编/闺媛典/第081卷 > 刘梓妻丘氏

按《诸城县志》：丘氏，刘梓妻。梓感吐血疾，丘见其尪羸，
料终不起，即以死自誓。梓死，丘痛哭，昼夜不绝声，勺
水不入口。翁姑知其意，使姒王氏行坐守之。丘佯谓
姒曰：“死生有命，我夫不寿，命也。”遂梳洗饮食如常。翁
姑信之，防少疏，丘乘间自缢于梓柩侧。直指上其事，
建坊旌表。